**НА ВНИМАНИЕТО НА ЗЕМЕДЕЛСКИТЕ СТОПАНИ**

   С промяната в Закона за подпомагане на земеделските производители, в сила от 01.01.2023 г., всички земеделски стопани, които искат да подадат заявления за подпомагане, следва да имат регистрация в **Системата за електронни услуги (СЕУ) на Държавен фонд „Земеделие“-Разплащателна агенция (ДФЗ-РА)**, където ще се осъществява и цялата комуникация между администрацията и бенефициерите по отношение на подпомагането.

**Областна дирекция „Земеделие”-Монтана, приканва всички бенефициери, които нямат регистрация в Системата за електронни услуги (СЕУ), да се регистрират своевременно, във вр. с кампанията по Директни плащания 2023.**

   В личните профили на земеделските производители ще бъде налична информация за интервенциите, по които са кандидатствали, уведомителните писма, както и много други географски и финансови справки.

   Регистрацията в Системата за електронни услуги (СЕУ) е лесна и бърза.

   От началната страницата на Системата за електронни услуги <https://seu.dfz.bg/drupal/>

секция „Потребителски панел“ се избира „Вход/Регистрация“ и под полето за въвеждане на потребителско име и парола, трябва да се избере „Заявка за регистрация на потребител“, след което земеделският стопанин въвежда своите лични данни. Последната стъпка е „Връзка с бенефициент“, където се въвежда уникален регистрационен номер (УРН) на кандидата в ИСАК.

    Потвърждението на регистрацията се извършва лично в Областна дирекция на ДФ „Земеделие“.

   За улеснение, в секция „Обратна връзка и помощ“ на СЕУ <https://seu.dfz.bg/drupal/?q=node/49>

 са публикувани видео ръководства за регистрация и работа със системата, a за допълнителна информация потребителите могат да използват и платформата за „Въпроси и мнения“.

    Регистрацията в СЕУ може да се извърши и на място в Областна дирекция „Земеделие”-Монтана, в Общинските служби по земеделие в областта, както и в Областна дирекция на ДФ „Земеделие“-Монтана.

**д-р виолета гергова /п/**

***Директор на ОД „Земеделие” Монтана***